**Tráth na gceist fá theicneolaíocht chliste, roghanna sábháilte fá choinne páistí atá 7 go 11 bhliain d’aois**

1. Iarrann Mairéad ar AI íomhá scanrúil a chruthú di le feiceáil cad é a chruthódh sé. Tá an íomhá níos scanrúla ná mar a shíl sí a bheadh sé, agus cuireann an íomhá faitíos uirthi. Cad é a ba cheart do Mhairéad a dhéanamh?
2. Neamhaird a dhéanamh ar an méid atá feicthe aici agus an íomhá a scrios.
3. Insint do dhuine fásta iontaofa fán rud a tharla.
4. Íomhá eile atá níos sona a chruthú.

An freagra ceart: b

Is fearr do Mhairéad labhairt le duine fásta iontaofa. Má dhéanann sí neamhaird air, d'fhéadfadh sé leanúint ar aghaidh dá cur fríd a chéile, ach is féidir le duine fásta cuidiú léi leis na mothúcháin atá uirthi agus féacháil le cuidiú léi gan rudaí mar seo a fheiceáil arís. Seans go mbraitheann sé doiligh labhairt le duine fásta nuair a bhíonn botún déanta agat, ach déanann gach duine botúin, agus bheadh duine fásta iontaofa ag iarraidh cuidiú leat.

1. Tá Naoise ag lorg eolas fán Fhrainc sula rachaidh sé ann ar saoire. Iarrann Naoise ar IS roinnt faisnéise fán Fhrainc a thabhairt dó, ach ní hionann an méid a deir IS leis agus an taighde a rinne sé féin go nuige seo. Cad é a ba cheart do Naoise a dhéanamh?
2. Deimhnigh na fíricí le foinsí eile lena chinntiú go bhfuil siad ceart.
3. An cheist a chur ar an IS an raibh an méid a dúirt sé ceart.
4. Dearmad a dhéanamh ar an méid a chonaic sé féin roimhe seo agus a chuid muinín a chur san IS.

An freagra ceart: a

Is féidir le IS a lán eolais a insint do dhaoine ar ábhair éagsúla, ach ní bhíonn sé i gcónaí ceart. Oibríonn IS fríd fhaisnéis a chur le chéile ó na patrúin a fhaigheann sé san fhaisnéis ar fad a bhfuil rochtain aige uirthi. In amanna, féadann sé an fhaisnéis a mheascadh nó rud éigin a chruthú atá go hiomlán bréagach. Is fearr do Naoise an méid a dúirt an AI a dheimhniú le foinsí eile a bhfuil muinín aige astu, nó ceist a chur ar dhuine fásta muna bhfuil sé cinnte.

1. Rinne Róisín dearmad a hobair baile a dhéanamh agus níor chuimhnigh sí ach an mhaidin dár gcionn sular imigh sí ar scoil. Chuala Róisín fán uirlis IS atá in ann ceisteanna a fhreagairt duit agus síleann sí go mbeadh sé in ann a cuid oibre baile a dhéanamh go hiontach gasta di. Cad é a ba cheart do Róisín a dhéanamh?
2. Feidhm a bhaint as an IS lena cuid oibre baile a dhéanamh – ní bheidh a fhios ag duine ar bith!
3. Feidhm a bhaint as an IS ach cúpla rud a athrú sa dóigh is go mbeidh sé giota beag difriúil.
4. A dícheall a dhéanamh leis an obair baile san am atá aici.

An freagra ceart: c

D'fhéadfadh sé a bheith mealltach an t-aitheantas a ghlacadh as rud a dtig le IS a chruthú, ach má dhéanann Róisín a leithéid de sin, fágfaidh sé sin go gcaillfidh sí an fhoghlaim a bheadh aici as an obair baile a dhéanamh í féin. D'fhéadfadh iarmhairtí breise a bheith i gceist fosta, má fhaigheann a múinteoir amach fá dtaobh de; mar sin, is fearr do Róisín a bheith ionraic agus an obair baile a dhéanamh í féin.

1. Tá Zac i ndiaidh titim amach le duine dá chuid cairde agus tá sé seo ag luí go trom air. Níl a fhios aige cad é a ba cheart dó a dhéanamh agus mar sin de, tá sé de rún aige labhairt le bota comhrá IS fá dtaobh de. Tá cuma chairdiúil ar an bhota comhrá. Cad é a ba cheart do Zac a choinneáil ar a intinn?
2. Tá botaí comhrá go díreach cosúil le daoine.
3. Níor chóir brath ar bhotaí comhrá fá choinne comhairle agus tacaíochta.
4. Tugann botaí comhrá comhairle mhaith.

An freagra ceart: b

Cé gur féidir spraoi a bhaint as botaí comhrá, níor cheart do Zac brath ar an bhota fá choinne comhairle agus tacaíochta. Is fóirsteanaí i bhfad duine daonna le cuidiú a thabhairt dó, mar is féidir le duine éisteacht go cúramach agus le comhbhá. Ní féidir le bota comhrá aon rud a mhothú, agus b'fhéidir nach dtabharfadh sé comhairle atá fóirsteanach. Tá neart daoine fásta iontaofa ann a bheadh ag iarraidh labhairt le Zac dá mba rud é go mbeadh cuidiú de dhíth air.

1. Tá pictiúr de dhuine sa rang roinnte ag cara le hAlastair, ach tá eagarthóireacht déanta le IS le cuma amaideach a chur air. Cad é a ba cheart d’Alastair a dhéanamh?
2. Pictiúr amaideach den chara sin a chruthú é féin lena thaispeáint dó cad é mar a mhothaíonn sin.
3. Déan gáire fosta, ní fíor-rud é.
4. Iarraidh ar an chara seo an pictiúr a baint anuas, agus an scéal a insint do dhuine fásta.

An freagra ceart: c

Fiú má tá an pictiúr cruthaithe le IS, féadann sé goilleadh ar dhuine. Tá sé tábhachtach smaoineamh ar an tionchar a d'fhéadfadh a imirt ar an duine sa phictiúr, agus go

bhféadfadh an íomhá a chur as dó. Thig le hAlastair labhairt lena chara fán fháth a bhfuil sé seo mícheart, má mhothaíonn sé compordach sin a dhéanamh; agus thig leis labhairt le duine fásta fá dtaobh de lena fháil amach an bhfuil rud ar bith eile is féidir a dhéanamh.

1. Tá Fatima ag baint feidhm as uirlís IS. Tá sí ag smaoineamh ar an fhaisnéis is féidir léi a chur isteach, agus ar an fhaisnéis a chaithfidh sí a choinneáil príobháideach. As na rudaí seo a leanas, cén rudaí a chaithfidh Fatima a choinneáil príobháideach?
   1. An t-ainmhí is ansa léi.
   2. Clár teilifíse is maith léi.
   3. An seoladh s’aici.

An freagra ceart: c

Caithfidh Fatima a chuimhneamh a cuid faisnéise pearsanta féin a choinneáil sábhailte nuair a bhíonn sí ag úsáid IS, mar d'fhéadfadh an uirlis AI an fhaisnéis fúithi a chur i dtaisce. Níor chóir di rudaí amhail a hainm, a seoladh nó an chuma atá uirthi, a roinnt.

1. Thug Mahir fá deara go bhfuil gné nua IS ar chluiche a imríonn sé. Tá cuma fíor-spéisiúil uirthi agus mar sin de, ba mhaith leis triail a bhaint asti. Cad é a ba cheart do Mahir a dhéanamh?
   1. Ceist a chur ar a thuismitheoirí an bhfuil sé ceart go leor dó í a úsáid.
   2. Ceist a chur ar a chuid cairde le fáil amach ar thriail siadsan í.
   3. Í a fhéacháil é féin le fáil amach an bhfuil sí ceart go leor.

An freagra ceart: a

In amanna, tchí tú gné nua IS ar aip nó ar chluiche a úsáideann tú cheana féin, nó tchí tú aip IS atá spéisiúil dar leat. Is fearr i gcónaí deimhniú le duine fásta iontaofa lena chinntiú go bhfuil sé ceart go leor duit na nithe seo a úsáid sula bhféachfaidh tú féin iad. Is féidir leo cuidiú leat lena chinneadh an bhfuil siad fóirsteanach, agus an bhfuil súilíochtaí ar bith maidir lena n-úsáid.

1. Cén mothúchán ar cheart d’úsáid IS a chur ort?
2. Fiosracht agus mearbhall.
3. Sceitimíní agus amhras.
4. Sonas agus sábháilteacht.

An freagra ceart: c

Tá sé tábhachtach go mothaíonn tú sona agus sábháilte nuair a bhíonn tú ag úsáid teicneolaíocht nua, agus IS san áireamh. Má thagann imní ort in am ar bith, nó má mhothaíonn tú amhras nó fríd a chéile, inis do dhuine fásta iontaofa fá dtaobh de sin, agus iarr orthu an dtig leo cuidiú leat.